ประกาศผลรางวัลSAA Awards for Analysts2011
สมาคมนักวิเคราะห์หลักทรัพย์ประกาศผลการมอบรางวัล "SAA Awards for Analysts 2011" ยกย่องแก่นักวิเคราะห์และทีมวิจัย
24 ม.ค. 2555

สมาคมนักวิเคราะห์หลักทรัพย์ประกาศผลการมอบรางวัล "SAA Awards for Analysts 2011" ยกย่องแก่นักวิเคราะห์และทีมวิจัย




นายไพบูลย์ นลินทรางกูร นายกสมาคมนักวิเคราะห์หลักทรัพย์ เปิดเผยว่า การมอบรางวัล SAA Awards for Analysts 2011 ในปีนี้พิจารณาแยกเป็น 2 สาย คือ สายผู้ลงทุนสถาบัน จะใช้การโหวตจากนักลงทุนสถาบันแล้วตัดสินเลย ซึ่งเป็นการโหวตจากผู้จัดการกองทุน, สำนักงานประกันสังคม, กองทุนบำเหน็จบำนาญข้าราชการ, ฝ่ายลงทุนของธนาคารพาณิชย์ บริษัทประกันภัยและประกันชีวิต ตามแนวทางพิจารณาที่สมาคมแนะแนวทางไว้ 
ส่วนรางวัลสายผู้ลงทุนรายย่อยและทีมอนุพันธ์จะมี 2 ขั้นตอน คือ ขั้นแรกเป็นการโหวตจากผู้ลงทุนรายย่อย จากนั้นขั้นตอนที่สองคือ การพิจารณาคุณภาพของงานวิจัยจากคณะอนุกรรมการคัดเลือกและตัดสิน” 
ทั้งนี้ รางวัลทีมวิจัยยอดเยี่ยมด้านตราสารอนุพันธ์เป็นรางวัลที่สมาคมฯ ได้ริเริ่มให้มีขึ้นในปีนี้เป็นครั้งแรกโดยความร่วมมือกับ บริษัท ตลาดอนุพันธ์ (ประเทศไทย) จำกัด (มหาชน) เนื่องจากตราสารอนุพันธ์เป็นเครื่องมือการลงทุนที่ได้รับความสนใจจากนักลงทุนมากขึ้นเป็นลำดับ ดังนั้น บทวิเคราะห์ตราสารอนุพันธ์จึงมีความสำคัญเพื่อให้นักลงทุนมีข้อมูลใช้ประกอบการพิจารณาลงทุน รางวัลนี้จึงมีขึ้นเพื่อส่งเสริมและให้กำลังใจนักวิเคราะห์ด้านตราสารอนุพันธ์ให้ผลิตงานที่มีคุณภาพยิ่ง ๆ ขึ้นไป
สำหรับรายละเอียดผู้ได้รับรางวัล SAA Awards for Analysts 2011
1.  รางวัลนักวิเคราะห์ยอดเยี่ยมในกลุ่ม Medium &amp; Small Capitalization 
- สายผู้ลงทุนสถาบัน คือ คุณศิริชัย โฉลกพันธ์รัตน์ (บล.ภัทร)
- สายผู้ลงทุนรายย่อย คือ คุณสุนทร ทองทิพย์ (ผลงานเมื่อครั้งทำงานที่ 
 บล.เมย์แบงก์ กิมเอ็ง (ประเทศไทย) ปัจจุบันอยู่ที่บริษัทหลักทรัพย์จัดการกองทุนแห่งหนึ่ง)
2.  รางวัลนักวิเคราะห์ยอดเยี่ยมในกลุ่ม Telecommunications
- สายผู้ลงทุนสถาบัน คือ คุณฐิติเทพ นพเกตุ (บล.ภัทร)
- สายผู้ลงทุนรายย่อย คือ คุณศลยา ณ สงขลา (บล.ไทยพาณิชย์)
3.  รางวัลนักวิเคราะห์ยอดเยี่ยมในกลุ่ม Property &amp; Construction Materials 
- สายผู้ลงทุนสถาบัน คือ คุณจิราภรณ์ ลินมณีโชติ, CFA (บล.ภัทร)
- สายผู้ลงทุนรายย่อย คือ คุณยุพเรศ ลิขิตแสนสุข (บล.ไทยพาณิชย์)
4.  รางวัลนักวิเคราะห์ยอดเยี่ยมในกลุ่ม Energy &amp; Petrochemicals 
- สายผู้ลงทุนสถาบัน คือ คุณธนัทเทพ จันทรกานต์ (บล.บัวหลวง)
- สายผู้ลงทุนรายย่อย คือ คุณธนพร วิศรุตพงษ์ (บล.กสิกรไทย)
5. รางวัลนักวิเคราะห์ยอดเยี่ยมในกลุ่ม Banking
- สายผู้ลงทุนสถาบัน คือ คุณสิริณัฏฐา เตชะศิริวรรณ (บล.กสิกรไทย)
- สายผู้ลงทุนรายย่อย คือ คุณกิตติมา สัตยพันธ์, CFA (บล.ไทยพาณิชย์)
6.  รางวัลนักวิเคราะห์ทางเทคนิค ยอดเยี่ยม
- สายผู้ลงทุนสถาบัน คือ คุณอนันต์ ตันธุวนิตย์ (บล.กสิกรไทย)
- สายผู้ลงทุนรายย่อย คือ คุณชัย จิรเสวีนุประพันธ์ (บล.โนมูระ พัฒนสิน)
7.  รางวัลนักกลยุทธ์ (Strategist) ยอดเยี่ยม
- สายผู้ลงทุนสถาบัน คือ ดร.แดน ไฟน์แมน (บล.เครดิต สวิส (ประเทศไทย))
- สายผู้ลงทุนรายย่อย คือ คุณสุกิจ อุดมศิริกุล (บล.ไทยพาณิชย์)
8.  รางวัลทีมวิจัยยอดเยี่ยมด้านตราสารอนุพันธ์ คือ บริษัทหลักทรัพย์ ฟินันเซีย ไซรัส จำกัด (มหาชน) 
9.  รางวัลทีมวิจัยยอดเยี่ยม 
- สายผู้ลงทุนสถาบัน คือ บริษัทหลักทรัพย์ ภัทร จำกัด (มหาชน)
- สายผู้ลงทุนรายย่อย คือ บริษัทหลักทรัพย์ กสิกรไทย จำกัด (มหาชน)
10.  รางวัลขวัญใจสื่อมวลชน คือ คุณกวี ชูกิจเกษม (บล.กสิกรไทย)